सैमुअल एवांस स्टोक्स का जन्म 16 अगस्त, 1882 को अमेरिका में हुआ था। उनके पिता बहुत बड़े इंजीनियर थे। वे बेटे को भी अपने रूप में ढालना चाहते थे पर उसे कुछ और ही स्वीकार था। उन्होंने भारत के बारे बहुत कुछ सुन रखा था। वह भारत आने के इच्छुक थे। सन् 1904 में सैमुअल शिमला के सपाटू नामक स्थान पर आकर ठहरे। यहां आकर उन्होंने कोढग़्रस्त लोगों की सेवा सुश्रुषा की। सन् 1905 में आए भंयकर भूकंप के दौरान उन्हें कांगड़ा में राहत कार्यों के संचालन का काम सौंपा गया। भूकंप पीडि़तों की उन्होंने जी जान से सेवा की। उनका विश्वास था कि सच्चा भारतीय बनने के लिए भारतीय जन-जीवन पद्धति को अपनाना आवश्यक है। इसके लिए उन्होंने यूरोपीय आचार-विचार त्याग कर हिंदू धर्म को अंगीकार किया ।